פירוש נוסף ערך זה עוסק בקיבוץ בדרום. אם התכוונתם לאונייה "נגבה", ראו נגבה (אונייה).

**נֶגְבָּה** הוא קיבוץ מתנועת הקיבוץ הארצי השומר הצעיר באזור מישור החוף הדרומי ליד הערים קריית מלאכי, קריית גת ואשקלון השייך למועצה אזורית יואב. שטח הקיבוץ כ-12,000 דונם.
מקור שמו של הקיבוץ הוא בבראשית, י"ג, י"ד: "וה' אָמַר אֶל-אַבְרָם שָׂא נָא עֵינֶיךָ וּרְאֵה, מִן-הַמָּקוֹם אֲשֶׁר-אַתָּה שָׁם, צָפֹנָה וָ**נֶגְבָּה**, וָקֵדְמָה וָיָמָּה".  

באתוס הישראלי מוכרת נגבה בזכות המערכה על נגבה במלחמת העצמאות.

הקמה
----

הקיבוץ הוקם על ידי גרעין "גבעת גנים" של חברי השומר הצעיר מפולין, אליו הצטרפו החברים הפולנים של גרעין "שמיר" שרוב חבריו עלו מרומניה. היישוב הוקם ב-12 ביולי 1939 כיישוב חומה ומגדל, בסיוע חברי קיבוץ גבעת ברנר. בעת הקמתה הייתה נגבה הנקודה היהודית הדרומית ביותר בכל ארץ ישראל, למעט סדום על חוף ים המלח.

בתחילה נקראה הנקודה בית עפה על שם הכפר הערבי הסמוך או "גבעת גנים" כשם הגרעין המייסד, ולאחר כשנה הוסב שמו ל"נגבה" כדי לסמל את השאיפה להתיישבות יהודית בנגב.

המערכה על נגבה
--------------

נגבה ממוקמת בקצה הדרומי של האזור העיקרי של ישראל, והקרובה ביותר למובלעת יישובי הנגב המנותקים. המפה נכונה ל 16/5/1948
 ערך מורחב – **המערכה על נגבה**  

החלטת החלוקה הותירה את הקיבוץ בתחומי המדינה היהודית.
כשפרצה מלחמת העצמאות היה נגבה היישוב היהודי הדרומי ביותר בארץ ישראל, למעט יישובי הנגב ולסדום. עם פלישת המצרים ב-15 במאי 1948 התקדם צבאם ותפס את משטרת עיראק-סודאן, ששלטה על הכביש לנגב ועל קיבוץ נגבה השוכן למרגלותיה. נוסף למשטרה תפסו המצרים משלטים ויישובים ערביים בסביבות הקיבוץ, ומשם תקפו את התחבורה לנגב ואת נגבה, שהפריעה לתנועת המצרים בציר אשקלון-חברון-ירושלים. במקום נערכו קרבות כבדים נגד הצבא המצרי וערביי האזור.

למרות ההתקפות המצריות הכבדות שנסתייעו במטוסים, בטנקים ובתותחים, לא עלה בידם לכבוש את הקיבוץ. נגבה נהרסה, אך מגיניה התחפרו בבונקרים, בתעלות ובעמדות, ומשם המשיכו בעמידתם האיתנה בפני ההתקפות החוזרות ונשנות, שנמשכו כשלושה חודשים. במבצע יואב הובס הצבא המצרי, וב-9 בנובמבר 1948, לאחר כמה ניסיונות נפל, נכבשה משטרת עיראק סודן על ידי כוחות צה"ל. בכך באה הרווחה לחברי נגבה שהחלו מיד בשיקום הריסותיה.

עמידת הקיבוץ במערכה על נגבה, הפכה לסמל של עקשנות ונחישות בה עמדו מעטים מול רבים.

הנצחה וזיכרון
-------------

 ערך מורחב – **המוזיאון הפתוח בנגבה**  

בשנת 1953 הוצבה במקום אנדרטת המגינים לזכר החללים בסמוך לבית העלמין הצבאי, המציינת את אחוות הלוחמים: חבר וחברה של הקיבוץ עם חיל לוחם. אנדרטה זו פוסלה על ידי הפסל נתן רפופורט. גם מגדל המים המנוקב בפגזי האויב נותר כזכר למערכה הכבדה.

מול האנדרטה ניצב טנק לוקסט M22 כתחליף לטנק המצרי שנבלם מדרום לקיבוץ ב-12 ביולי 1948.
ליד שער הקיבוץ נמצא שחזור של מבנה חומה ומגדל.

כלכלה
-----

תושבי הקיבוץ מתפרנסים מגידולי שדה רפת גן (בשיתוף קיבוץ גבעת ברנר) ומשני מפעלי תעשייה. במקום יש מוזיאון פתוח, תחת כיפת השמים, הכולל דגם משוחזר של יישובי "חומה ומגדל", טנק מצרי שהשתתף בהתקפה על הקיבוץ והושמד, ומגדל המים המנוקב מפגזים, שנותר כמו שהוא.

עם בוגרי ותושבי הקיבוץ נמנים בין השאר חברי הכנסת לשעבר אבשלום וילן וענת מאור, האלוף במי"ל יוסי פלד, המחזאי אריה חן והטייס אלוף ההפלות גיורא אבן אפשטיין.

ספורט
-----

ענף הכדורעף נחשב לספורט מאוד פופולרי בקיבוץ. קבוצת הכדורעף הייצוגית "הפועל נגבה" זכתה באליפות ליגת העל בכדורעף בעונת 1961/62.

גלריית תמונות
-------------

* הטרקטור והמחרשה הראשונים בנגבההטרקטור והמחרשה הראשונים בנגבה
* שיקום קיבוץ נגבה ב-1949 על ידי חברי גרעיני הנח"לשיקום קיבוץ נגבה ב-1949 על ידי חברי גרעיני הנח"ל
* בתים חדשים בנגבהבתים חדשים בנגבה
* אנדרטת המגינים: חברה, חבר וחייל. הפסל:נתן רפופורט, 1953אנדרטת המגינים: חברה, חבר וחייל. הפסל:נתן רפופורט, 1953
* שחזור של חומה ומגדל ליד הקיבוץשחזור של חומה ומגדל ליד הקיבוץ
* יום העלייה לקרקע בנגבה, בתמונה משה שרתוק, לפניו ומשמאל יוסף וויץ. חמישי מימין ישראל ברזילי, 1939יום העלייה לקרקע בנגבה, בתמונה משה שרתוק, לפניו ומשמאל יוסף וויץ. חמישי מימין ישראל ברזילי, 1939
* הטנק המצרי ממלחמת העצמאות בנגבההטנק המצרי ממלחמת העצמאות בנגבה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **נגבה** |
| ויקישיתוף תמונות ומדיה בוויקישיתוף: **נגבה** |

* אתר האינטרנט הרשמי של נגבה
* אתר המוזיאון הפתוח בנגבה
* נדב מן, ימה וקדמה וצפונה ונגבה: סיפורו של קיבוץ נגבה, באתר ynet, 4 בפברואר 2011
* מיכאל יעקובסון: סיבוב בחדר האוכל בקיבוץ נגבה ובעוד כמה מקומות, באתר 'חלון אחורי', 2 ביוני 2017
* המפלצת שעל הגבעה - משטרת עירק סווידאן וקיבוץ נגבה באתר 'פרויקט טיגארט, 12 בספטמבר 2022
* מגדל המים של קיבוץ נגבה באתר היסטוריה על המפה, 26 נובמבר 2022
* הטנק המצרי מקיבוץ נגבה באתר היסטוריה על המפה, 13 בינואר 2023
* נגבה (ישראל), דף שער בספרייה הלאומית
* ארכיון **נגבה**, בספרייה הלאומית

הערות שוליים
------------

1. 1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2023 (אומדן), בכל יתר היישובים - לפי טבלה שנתית של למ"ס עבור

סוף 2022.
2. ↑  הנתונים לפי טבלת מדד חברתי כלכלי של למ"ס נכון לשנת 2019
3. ↑  אורי דרומי, הלוחמת מעמדה 6, באתר הארץ, 10 ביולי 2007
4. ↑  נתן, נגבה, דבר, 14 באוגוסט 1939
5. ↑  זאב וילנאי, היישוב החדש - בית עפה, דבר, 19 ביולי 1939
6. ↑  שמות ליישובים חדשים, דבר, 8 ביולי 1940

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  יישובי מועצה אזורית יואב (מחוז הדרום) |
| --- |
| קיבוצים | בית גוברין • בית ניר • גלאון • גת • כפר מנחם • נגבה • רבדים • שדה יואב |
| מושבים | כפר הרי"ף • נחלה • סגולה |
| יישובים קהילתיים | ורדון |
| כפרים ערביים | אל עזי |
| מוסדות | קדמה |
| 
מפת יישובי המועצה האזורית
מפהמפת היישובים של מועצה אזורית יואבבאדום - נגבהבירוק - מיקום בניין המועצה
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007467849905171
* BnF: cb11985504g (data)

 |